Zmluva č. /2021

 **Rámcová dohoda na dodanie tovaru**

uzavretá podľa § 269 ods. 2 zákona č. 513/1991 Zb, Obchodného zákonníka v  znení neskorších predpisov a zákona č. 343/2015 Z.z. o verejnom obstarávaní v znení neskorších

predpisov

(ďalej len „rámcová dohoda“)

**Dodávateľ**

Názov:

Sídlo:

Štatutárny zástupca::

Bankové spojenie:

IBAN:

IČO:

DIČ:

IČ DPH:

E-mail:

Obchodný register:

 (ďalej len „dodávateľ“)

 a

**Objednávateľ**: Mestská časť Bratislava-Petržalka

 Kutlíkova 17, 852 12 Bratislava

Štatutárny zástupca: Ing. Jánom Hrčkom, starostom

Bankové spojenie: Prima banka a.s.

IBAN: SK41 5600 0000 0018 0059 9001

IČO: 00 603 201

DIČ: 2020936643

 (ďalej len „objednávateľ“)

(objednávateľ a dodávateľ ďalej len ako „zmluvné strany“)

**Preambula**

Táto rámcová dohoda sa uzatvára v súlade s výsledkom verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky „Dodávka mikroténových vreciek na psie exkrementy“.

**Článok I.**

**Predmet rámcovej dohody**

1. Predmetom tejto rámcovej dohody je dodanie tovaru – dodávka mikroténových vreciek na psie exkrementy v blokoch po 50 ks (ďalej aj ako „tovar“) s možnosťou zavesenia do držiaka.
2. Dodávateľ bude dodávku vreciek na psie exkrementy vykonávať pravidelne od júla 2021 do decembra 2023 (vrátane). Dodávka blokov vreciek sa uskutoční raz do mesiaca po dobu 30 mesiacov a to presne v množstve **3250 blokov/ po 50 ks**, vždy k poslednému pracovnému dňu predchádzajúceho mesiaca. Miesto dodania tovaru: Referát správy verejných priestranstiev so sídlom: Ondreja Štefanka 6, 851 01 Bratislava.
3. Mimoriadna dodávka vreciek na psie exkrementy mimo dohodnutého rozsahu podľa čl. I. ods. 2 rámcovej dohody bude realizovaná na základe objednávky zo strany objednávateľa.

**Článok II.**

**Termín plnenia**

Táto rámcová dohoda sa uzatvára na dobu určitú a to do 31.12.2023 odo dňa nadobudnutia jej účinnosti alebo do vyčerpania celkového finančného limitu vo výške 30 000,- € bez DPH (slovom tridsaťtisíc EUR bez DPH) a 36 000,- € s DPH (slovom tridsaťšesťtisíc EUR s DPH), podľa toho, ktorá skutočnosť nastane skôr.

**Článok III.**

**Cena za dodanie tovaru**

1. Celková cena za dodanie tovaru je 30 000,- € bez DPH.
2. Mikroténové vrecká v bloku s obsahom 50 ks, bez potlače, čiernej farby s rozmerom vrecka: šírka 140 mm + 2x 35 mm zalomenie v bokoch, výška 300 mm + blokovanie 20 mm. Pri blokoch je potrebná možnosť zavesenia do zásobníkov umiestnených na odpadových nádobách – perforácia bloku v strede alebo po stranách s pridanou šnúrkou na zavesenie – ....... €/**blok** bez DPH. Cena za tovar bude stanovená na základe Prílohy č. 1 tejto zmluvy „Cenová ponuka dodávateľa“, pričom cena je podľa Cenovej ponuky dodávateľa záväzná, pevná a nemenná.
3. V cene je zahrnutá aj doprava na miesto dodania tovaru.

**Článok IV.**

**Platobné podmienky**

1. Dodávateľ je povinný odovzdať objednávateľovi spolu s tovarom aj doklady potrebné na prevzatie, a to najmä:

a) kópiu objednávky v prípade mimoriadnej dodávky,

b) dodací list.

1. Platba za dodanie tovaru sa bude uskutočňovať na základe faktúry vystavenej dodávateľom.
2. Prílohou faktúry bude dodací list tovaru, ktorý bude podpísaným oprávnenou osobou objednávateľa, ktorý tovar prevzal.
3. Objednávateľ uhradí faktúru za dodaný tovar do 15 dní od jeho doručenia objednávateľovi. Úrok z omeškania sa stanovuje na 0,05 % za každý deň omeškania.
4. Faktúra musí obsahovať všetky náležitosti podľa zákona č. 431/2002 Z. z. o účtovníctve v znení neskorších predpisov. V prípade, že dodávateľ je platcom DPH, faktúra musí obsahovať všetky náležitosti podľa § 71 až 74 zákona č. 222/2004 Z. z. o dani z priadnej hodnoty v znení neskorších predpisov.
5. V prípade, že faktúra nebude obsahovať všetky náležitosti v súlade s týmto článkom alebo prílohou faktúry nebude dodací list, objednávateľ je oprávnený vrátiť ju dodávateľovi na doplnenie. V takom prípade začne plynúť nová lehota splatnosti dňom nasledujúcim po dni doručenia opravenej faktúry objednávateľovi.
6. Pre účely tejto zmluvy sa za deň úhrady považuje deň odoslania príslušnej peňažnej sumy z účtu objednávateľa na účet dodávateľa.
7. Objednávateľ neposkytuje preddavok alebo zálohu na poskytovanie služby.

**Článok V.**

**Sankcie**

1. Pri nedodržaní termínu dodania tovaru, kvality alebo rozsahu tovaru, ktorý je predmetom rámcovej dohody má objednávateľ právo znížiť fakturovanú čiastku o 40 % z fakturovanej sumy.
2. Pri predčasnom ukončení zmluvného vzťahu, t.j. pred uplynutím termínu dohodnutého v rámcovej dohode zo strany dodávateľa, bez zavinenia objednávateľa, zaväzuje sa dodávateľ zaplatiť zmluvnú pokutu 5000,-€.
3. Dodávateľ sa zaväzuje zmluvnú pokutu v zmysle tejto rámcovej dohody uhradiť objednávateľovi v lehote 30 dní odo dňa doručenia výzvy na jej úhradu. Objednávateľ má popri zmluvnej pokute nárok na náhradu škody v plnej výške spôsobenej porušením povinnosti dodávateľa, na ktorú sa vzťahuje zmluvná pokuta, pričom zmluvná pokuta sa nezapočítava na náhradu škody.
4. Pri neplnení predmetu rámcovej dohody, alebo ak kvalita tovaru nebude zodpovedať objednávke, môže objednávateľ rámcovú dohodu vypovedať. Vypovedanie rámcovej dohody objednávateľom sa uskutoční písomnou formou s jednomesačnou výpovednou lehotou. Výpovedná lehota začína plynúť prvým dňom nasledujúceho mesiaca odo dňa doručenia výpovede.

**Článok VI.**

**Ostatné ustanovenia**

1. Oprávnenými zamestnancami objednávateľa za oddelenie životného prostredia, ktorí sú poverení komunikáciou za objednávateľa sú: Mgr. Veronika Berner Ďurinová, veronika.durinova@petrzalka.sk, a prípadne ďalšia osoba, ktorú určí nadriadený zamestnanec.
2. Oprávnenými osobami objednávateľa na preberanie tovaru sú zamestnanci Referátu správy verejných priestranstiev v mieste dodania.
3. Odovzdávaním vreciek sú oprávnení zamestnanci dodávateľa, príp. ďalší zamestnanci splnomocnení konateľom dodávateľa.
4. Dodávateľ dodá vrecká také, ktoré sú v súlade s platnými zákonmi o autorizácii výrobkov. V prípade porušenia sa bude dodávateľ zodpovedať tretím osobám za prípadné škody, ktoré im vzniknú v súvislosti s porušením autorských práv. V prípade súdnych sporov bude dodávateľ vystupovať bez akejkoľvek účasti objednávateľa.
5. Dodávateľ zodpovedá za škody spôsobené z nedbanlivosti alebo úmyselne, v zmysle § 373-386 zákona č. 513/1991 Zb. Obchodného zákonníka. Objednávateľ nezodpovedá za prípad pracovného úrazu zamestnancov dodávateľa. Prípadné škody vzniknuté pri plnení predmetu rámcovej dohody dodávateľom voči tretej osobe v plnom rozsahu znáša dodávateľ.
6. Dodávateľ sa zaväzuje dodať tovar podľa tejto rámcovej dohody na svoje náklady a nebezpečenstvo, s odbornou starostlivosťou, podľa podmienok tejto rámcovej dohody a konkrétnych objednávok.
7. Objednávateľ je oprávnený kedykoľvek skontrolovať tovar a priebežne dodávateľa upozorňovať na vady alebo nedostatky s požiadavkou ich odstránenia zaslaním e-mailu uvedeného v bode 1 článku VI. tejto rámcovej dohody.

**Článok VII.**

**Ukončenie rámcovej dohody**

1. Táto rámcová dohoda zanikne okrem splnenia všetkých práv a povinností obidvoch zmluvných strán aj písomnou dohodou zmluvných strán, písomným odstúpením od rámcovej dohody a výpoveďou objednávateľa.

2. V prípade zániku rámcovej dohody dohodou zmluvných strán, táto zaniká dňom uvedeným v tejto dohode. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku rámcovej dohody dohodou.

3. Objednávateľ aj dodávateľ môže odstúpiť od rámcovej dohody podľa § 344 - § 351 Obchodného zákonníka v platnom znení alebo z dôvodu vyššej moci. Za vyššiu moc sa považujú nepredvídané okolnosti, nezávislé od vôle zmluvných strán a ktoré zmluvné strany nemôžu ovplyvniť.

4.Objednávateľ je oprávnený od rámcovej dohody okamžite písomne odstúpiť, ak dodávateľ bude v omeškaní s dodaním tovaru podľa tejto rámcovej dohody oproti dohodnutému termínu o viac ako 7 kalendárnych dní a/alebo v prípade ak dodávateľ dodá vadné plnenie a/alebo v prípade porušenia ktorejkoľvek povinnosti podľa článku VI tejto rámcovej dohody.

5. V prípade nepodstatného porušenia rámcovej dohody sú zmluvné strany oprávnené od rámcovej dohody odstúpiť po márnom uplynutí primeranej lehoty uvedenej v písomnej výzve druhej zmluvnej strany na odstránenia konania v rozpore s rámcovou dohodou, prílohou a právnymi predpismi ako aj následkov takéhoto konania. Ak sa zmluvné strany písomne nedohodnú inak, primeranou lehotou podľa predchádzajúcej vety je 10 dní.

6. Objednávateľ je tiež oprávnený okamžite odstúpiť od rámcovej dohody v prípade, ak dodávateľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu ako aj vtedy, ak existuje dôvodná obava, že plnenie záväzkov dodávateľa podľa tejto rámcovej dohody je vážne ohrozené.

7. Odstúpenie od rámcovej dohody musí byť vykonané v písomnej forme a je účinné odo dňa doručenia písomného prejavu vôle oprávnenej zmluvnej strany druhej zmluvnej strane.

8. Odstúpením od zmluvy zanikajú všetky práva a povinnosti zmluvných strán vyplývajúce z tejto zmluvy od momentu odstúpenia, okrem nárokov na náhradu škody, nárokov na zmluvné a zákonné sankcie a zodpovednosti za vady plnení, ktoré boli do odstúpenia od zmluvy zrealizované.

9. Objednávateľ je oprávnený vypovedať rámcovú dohodu bez uvedenia dôvodu. Výpoveď musí mať písomnú formu. Výpovedná lehota je jeden mesiac a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená dodávateľovi.

**Článok VIII.**

**Záverečné ustanovenia**

1. Rámcová dohoda je vyhotovená v šiestich vyhotoveniach, z ktorých štyri (4) dostane objednávateľ a dve (2) dodávateľ.
2. Rámcová dohoda nadobúda platnosť dňom jej podpísania poslednou zmluvnou stranou a účinnosť dňom nasledujúcim po dni jej zverejnenia na webovom sídle objednávateľa.
3. Právne vzťahy touto rámcovou dohodou výslovne neupravené sa riadia príslušnými platnými právnymi predpismi.
4. Rámcovú dohodu možno meniť a dopĺňať len písomne s obojstranným súhlasom vo forme dodatku podpísaného oprávnenými zástupcami oboch zmluvných strán.
5. Dodávateľ nie je oprávnený postúpiť akékoľvek pohľadávky (práva) vyplývajúce z tejto rámcovej dohody na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto rámcovej dohody bez predchádzajúceho písomného súhlasu objednávateľa.
6. Zmluvné strany prehlasujú, že si rámcovú dohodu riadne prečítali, jej obsahu porozumeli, s jej obsahom súhlasia bez výhrad a na znak tohto súhlasu ju vlastnoručne podpisujú.

Príloha č. 1 – Cenová ponuka dodávateľa

V Bratislave, dňa.................

Objednávateľ: Dodávateľ

........................................................... .............................................................

 Ján Hrčka

 starosta